แนวโน้ม SET ไซด์เวย์ ลุ้นกลุ่ม “ค้าปลีก” วิ่งรับลงทะเบียน “คนละครึ่ง” วันแรก
เล็ง SET เช้าไซด์เวย์ จับตากลุ่ม “ค้าปลีก” วิ่งรับลงทะเบียน “คนละครึ่ง” เฟส 5 วันแรก ให้แนวรับ 1,625 จุด และแนวต้าน 1,640 จุด
เล็ง SET เช้าไซด์เวย์ จับตากลุ่ม “ค้าปลีก” วิ่งรับลงทะเบียน “คนละครึ่ง” เฟส 5 วันแรก ให้แนวรับ 1,625 จุด และแนวต้าน 1,640 จุด
19 ส.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้แกว่งพักตัวในกรอบ เนื่องจากยังไม่มีปัจจัยที่จะเข้ามาขับเคลื่อนอย่างมีนัยสำคัญ ขณะที่นักลงทุนส่วนใหญ่ยังรอดูการประชุม Jackson Hole ระหว่างวันที่ 25-27 ส.ค.นี้ เพื่อดูแนวโน้มว่าธนาคารกลางสหรัฐ (เฟด) จะดำเนินนโยบายทางการเงินไปในทิศทางใด
อย่างไรก็ตามวันนี้อาจได้สีสันจากมาตรการคนละครึ่งเฟส 5 ที่เปิดให้มีการลงทะเบียนยืนยันสิทธิ์รับเงิน 800 บาท ทั้งรายเก่าและรายใหม่ ผ่านแอปพลิเคชั่น เป๋าตัง หรือ www.คนละครึ่ง.com ที่จะเข้ามาหนุนหุ้นที่ได้ประโยชน์ เช่น หุ้นอุปโภคบริโภค และหุ้นบัตรเครดิต เช่น AEONTS เป็นต้น
ส่วนตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวกและลบ ให้แนวรับ 1,625 จุด และแนวต้าน 1,640 จุด